पणजीः उजो पालोवपी दलांतल्या अजीत कामत, मार्विन बॉस्को फेर्रांव आनी फ्रान्सिस्को मेंडीस ह्या तीन अधिकाऱ्यांक सहाय्यक विभागीय पदार बडटी दिल्या. हे संबंदीचो आदेश घर खात्याचे अव्वल सचीव विवेक नायक हांणे काडला.
 गोंय लोकसेवा आयोगान फाटल्या 13 एप्रिलाक तांका बडटी दिवपाची शिफारस केल्ली. अजीत कामत हाका फोंडेच्या मध्य विभाग सहाय्यक विभागीय अधिकारी म्हणून, मार्विन बॉस्को फेर्रांवाक पणजेच्या उत्तर गोंय सहाय्यक विभागीय अधिकारी आनी फ्रान्सिस मेंडीस हाका मडगांवच्या दक्षीण गोंय सहाय्यक विभागीय अधिकारी पदार बडटी दिल्या.
 मजगतीं,पुलीस खात्यांतलो पुलीस निरीक्षक वीरेंद्र वेळुस्काराची सुरक्षा विभागांत बदली केल्या. पुलीस मुख्यालयाचो अधिक्षक शेखर प्रभुदेसाय हांणी तशो आदेश काडलो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 